સૃષ્ટિના પ્રારંભમાં કેવળ તેમનું જ અસ્તિત્વ હતું. પુરાણ તેમજ મહાભારતમાં વિશ્વકર્માને દેવોના મહાન શિલ્પ-શાસ્ત્રજ્ઞ માનવામાં આવ્યા છે. વિશ્વકર્માએ દેવતાઓ માટે શસ્ત્રાસ્ત્ર, આભૂષણો, વિમાન ઇત્યાદિ અસંખ્ય વસ્તુઓ નિર્માણ કરી. શ્રીવિષ્ણુનું સુદર્શન ચક્ર, શિવજીનું ત્રિશૂળ તેમજ ઇંદ્રનું વજ્ર અને વિજય નામક ધનુષ્ય પણ વિશ્વકર્માએ જ નિર્માણ કર્યું. ત્રિપુરા દહન સમયે શિવજી માટે રથનું નિર્માણ પણ તેમણે જ કર્યું.